ณัฐกิตติ์ ตั้งพูลสินธนา

ดร. ณัฐกิตติ์ ตั้งพูลสินธนา หรือ ดร.ตุ้ย ถือได้ว่าเป็นนักการตลาดมืออาชีพระดับท็อปของประเทศไทย ปัจจุบัน ดำรงตำแหน่ง กรรมการผู้จัดการใหญ่ สายงานการตลาด (Chief Marketing Officer) บริษัท เซ็นทรัลพัฒนา จำกัด (มหาชน) มามากกว่า 17 ปี โดยมีบทบาทการเป็นผู้วางกลยุทธ์การตลาดเพื่อขับเคลื่อนองค์กรในฐานะผู้นำอสังหาริมทรัพย์ของไทยและผู้พัฒนาธุรกิจศูนย์การค้าเซ็นทรัล, ที่พักอาศัย, อาคารสำนักงาน และโรงแรมทั่วประเทศ และด้วยความมุ่งมั่นและการบริหารงานตลาดอย่างเฉียบแหลมของ ดร. ณัฐกิตติ์ ทำให้ศูนย์การค้าเซ็นทรัลทั้ง 42 ศูนย์ทั่วประเทศและประเทศมาเลเซีย เป็นผู้นำในสร้างสรรค์ไลฟ์สไตล์ใหม่ เป็นแลนด์มาร์กและศูนย์กลางการใช้ชีวิตของผู้คนในทุกโลเคชั่นทั่วประเทศ ตามวิสัยทัศน์ Imagining better futures for all ในการสร้าง Sustainable Ecosystem ที่แข็งแกร่งและยั่งยืน ด้วยบทบาทของ ‘Place Maker’ นักพัฒนาพื้นที่แห่งอนาคต ที่บุกเบิกสร้างเมืองและความเจริญทั่วประเทศ พร้อมด้วยพันธกิจในการดูแล ‘People’ ยกระดับคุณภาพชีวิตของผู้คนและชุมชน พร้อมกับการดูแล ‘Planet’ สิ่งแวดล้อมและโลกของเรา
โดยประสบความสำเร็จในการจัดงานรวมกว่า 1,000 อีเว้นต์ต่อปี และการสื่อสารทุกงานให้มีความเป็นเลิศและโดดเด่น ยิ่งใหญ่ระดับชาติ เสมือนเป็นงานซิกเนเจอร์ของประเทศ และระดับนานาชาติ อาทิ งาน Bangkok Countdown ที่ลานด้านหน้าศูนย์การค้าเซ็นทรัลเวิลด์ ที่จัดต่อเนื่องอย่างยาวนานมา 20 ปี โดยประสบความสำเร็จในการสื่อสารผ่านโซเชียลมีเดีย และสื่อต่างประเทศ อาทิ CNN, Times, AFP, Insider ดันให้เป็นงาน Talk of the town มาตลอดทุกปีในฐานะ Times Square of Asia หนึ่งเดียวใจกลางเมือง รวมถึงสร้างชื่อเสียงให้กรุงเทพฯ เป็น 1 ใน 10 เดสติเนชั่นระดับโลกที่ผู้คนทั่วโลกต้องการมาเยือน นอกจากนี้ ยังมีงานอื่นๆ ที่โด่งดังระดับนานาชาติ และสร้างชื่อเสียงให้กับประเทศ เช่น งาน THAILAND’S PRIDE CELEBRATION 2023 ‘Pride For All’ ฉลองเทศกาล Pride Month ระดับโลก ที่ศูนย์การค้าเซ็นทรัลทั่วประเทศ ตอกย้ำการเป็นพื้นที่ของทุกคนอย่างเท่าเทียม, งาน THAILAND SONGKRAN FESTIVAL 2023 สงกรานต์มหาบันเทิง​ ที่เซ็นทรัลพัฒนาพร้อมผลักดันเทศกาลสงกรานต์ในฐานะหนึ่งใน Soft Power ไทยสู่การเป็นเฟสติวัลระดับโลกด้วยการร่วมมือหน่วยงานภาครัฐ ภาคเอกชน ร่วมจัดกิจกรรมผ่านพื้นที่ศูนย์การค้าเซ็นทรัลทั้งเมืองหลัก-เมืองรอง สร้างแลนด์มาร์คสงกรานต์ทั่วประเทศ และเป็นแม่เหล็กดึงดูดคนไทยและผู้คนทั่วโลก, งาน ELLE Fashion Week, Japan Expo, Toy Expo, งานเปิดไฟต้นคริสต์มาส 'Light Up Christmas Tree Celebration' ที่เซ็นทรัลเวิลด์ ซึ่งเป็นสัญลักษณ์การเริ่มต้นเทศกาลแห่งความสุขแห่งปีที่ทุกคนรอคอย, NASA : A Human Adventure Exhibition นิทรรศการที่รวบรวมเรื่องราวแห่งอวกาศที่ยิ่งใหญ่ที่สุดขององค์การนาซาครั้งแรกในเอเซีย และนำการแข่งขัน Sumo Tournament กีฬาประจำชาติของญี่ปุ่น มาจัดที่ประเทศไทยและในเอเชียตะวันออกเฉียงใต้เป็นครั้งแรก เป็นต้น
จากความสามารถและวิสัยทัศน์ด้านการตลาดตลอดการทำงานกว่า 30 ปีของดร. ณัฐกิตติ์ ได้มีส่วนผลักดันและสร้างชื่อเสียงให้องค์กรได้รับรางวัลมากมายจากหน่วยงานและองค์กรระดับประเทศ อาทิ รางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สาขาความเป็นเลิศด้านการตลาด (Marketing Excellence) จัดโดยสมาคมการจัดการธุรกิจแห่งประเทศไทย (TMA) ร่วมกับ สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย, และที่ผ่านมายังมีอีกหลายรางวัล โดยล่าสุดกับรางวัลชนะเลิศ 2 ปีซ้อน "2022-2023 The Winner of Best Brand Performance on Social Media Shopping & Department Store” สุดยอดแบรนด์ที่ทำผลงานยอดเยี่ยมบนโซเชียลมีเดียแห่งปี สาขากลุ่มธุรกิจห้างสรรพสินค้าและศูนย์การค้า จาก THAILAND SOCIAL AWARDS, รางวัล Best-of-The Best VIVA Award Honoree – Marketing จาก International Council of Shopping Centers (ICSC) ในปี 2555 ซึ่งเปรียบเสมือนรางวัลออสการ์สำหรับวงการรีเทล, รางวัล Super Brand, Brand of the Year, รางวัล Thailand’s Top Corporate Brand รางวัล Asia’s Best Brand Award, CMO ASIA Awards for Excellence in Branding & Marketing จาก CMO Asia รางวัล Asia Pacific Property Awards 2012 จากการเปิดตัวศูนย์การค้าเซ็นทรัล เชียงราย รวมทั้งรางวัลอื่นๆ อีกนับไม่ถ้วน
และด้วยการเป็นนักการตลาดผู้มองการณ์ไกล จึงพร้อมรับมือล่วงหน้ากับความท้าทายของ disruption ที่ทยอยเกิดขึ้นกับทุกธุรกิจ โดยมีการวางแผนปรับเปลี่ยนกลยุทธ์ทางการตลาดที่ล้ำหน้า ซึ่งไม่เพียงแต่จะศึกษาจากพฤติกรรมและเทรนด์ของผู้บริโภคที่เปลี่ยนแปลงอย่างรวดเร็ว ยังพิจารณาถึงความต้องการทางการตลาดในองค์รวม เพื่อนำมาปรับโฉมหน้าใหม่ให้กับศูนย์การค้าซีพีเอ็นอย่างที่ไม่เคยเกิดขึ้นมาก่อนในธุรกิจนี้ เกิดเป็นประสบการณ์ใหม่อย่างที่ลูกค้าต้องการ ได้อย่างครบถ้วนและสมบูรณ์แบบมากกว่าใครๆ ในขณะที่หลายธุรกิจปรับตัวไม่ทันกับยุค Digital Disruption แต่สำหรับ ดร. ณัฐกิตติ์ ได้คว้าโอกาสนี้ด้วยการพัฒนารูปแบบ Digital Marketing ที่สร้าง social content จนทำให้ Social and interactive media โดย Facebook page ของ centralwOrld ด้วยการสร้างยอดสูงกว่า 800,000 Likers รวมถึง Facebook page ของ CentralPattana ที่มียอดผู้ติดตามกว่า 700,000 Likes และล่าสุดกับ Platform Tiktok ที่มียอด Likes กว่า 2 ล้าน มีผู้ติดตามกว่า 330,000 คน ภายในระยะเวลาเพียง 1 ปี เพื่อเป็นอีกหนึ่งช่องทางในการทำคอนเทนต์สร้างแรงบันดาลใจและสื่อสารกับ Target audience หลากหลายกลุ่ม สะท้อนให้เห็นถึงการยอมรับจากกลุ่มคนรุ่นใหม่และนักท่องเที่ยวว่าเป็น Shopping Destination ที่ดีที่สุดสำหรับพวกเขา นับได้ว่า ดร.ตุ้ยเป็นบุคคลสำคัญ ที่มีส่วนในการผลักดัน CentralPattana Brand ให้เป็นศูนย์การค้าชั้นนำของประเทศ และของโลก
นอกจากนี้ ยังถือเป็นนักจัดการการสื่อสารในภาวะวิกฤต (Crisis Communication Management) ที่มีความเชี่ยวชาญที่สุดคนหนึ่งของประเทศ โดยสามารถทำให้สถานการณ์คลี่คลายลงได้โดยไม่เกิดความเสียหาย ด้วยการวางกลยุทธ์การสื่อสารเพื่อเรียกความเชื่อมั่นในภาพลักษณ์องค์กรกลับมาได้
ตลอดการทำงานเป็นนักการตลาดมากว่า 30 ปี นั้น ดร. ณัฐกิตติ์ ได้รับการยอมรับให้เป็นผู้บริหารด้านการตลาดมือหนึ่งขององค์กร ควบคู่ไปกับการเป็นนักสื่อสารมวลชนที่สามารถนำเครื่องมือการสื่อสารทุกอย่างมาใช้ได้อย่างทรงพลัง ในหลากหลายมิติ ที่ได้นำความรู้ด้านสื่อสารมวลชนมาใช้ควบคู่กับกับการบริหารงานได้อย่างมีประสิทธิผล ชัดเจน ตรงจุด และตรงกลุ่มเป้าหมาย ในการบริหารงานทุกองค์กร ซึ่งหลายงานที่ทำไปนั้น ยังมีส่วนช่วยกระตุ้นการเติบโตของเศรษฐกิจของประเทศอีกด้วย